open-index/open-wikipedia-markdown huggingface dataset:
Dvergdansefluer

**Dvergdansefluer** (Atelestidae) er en liten familie av små, mørke fluer som ligner dansefluer. De er ikke vanlige og forholdsvis lite er kjent om deres levevis. En art er funnet i Norge.

## Utseende
Små, 2–3&nbsp;mm lange, mørke fluer. De ligner små og kompakte dansefluer. Brystet (*thorax*) er høyt hvelvet.

Hodet er stort, halvkuleformet, med store fasettøyne som hos hannene møtes i pannen. Antennene sitter festet i eller under midten av hodet, er ganske små og består av 2-3 ledd med en lang antennebørste (*arista*) ytterst.

Vingene er mer eller mindre trekantede med et tydelig, karakteristisk årenett og et tydelig vingemerke (pterostigma) ved forkanten.

Beina har i alle fall den bakre tibiaen (leggen) fortykket.

**Larvene** er ukjente.

## Levevis
Veldig lite er kjent om disse fluenes levevis, men i alle fall noen av artene lever i skog. Munndelenes form tyder på at de voksne fluene er rovdyr, og hannenes fasettøyne tyder på at de danner paringssvermer, men det er få eller ingen relevante observasjoner på dette.

## Systematisk inndeling

* Ordenen tovinger, Diptera
** Underordenen fluer, Brachycera
*** Gruppen lavere fluer, Orthorrhapha
**** Gruppen Heterodactyla
***** Overfamilien Empidoidea
****** Familien **dvergdansefluer**, Atelestidae
******* Slekten *Atelestus* (Walker, 1837)
******** *Atelestus pulicarius* (Fallén, 1816) – kjent fra Sverige og Finland, spredte funn i Europa
******** *Atelestus dissonans* Collin, 1961 – kjent fra Storbritannia og Mellom-Europa
******* Slekten *Meghyperus* Loew, 1850
******** *Meghyperus sudeticus* Loew, 1850 – Europa til Øst-Asia, nærmest kjent fra Finland
******** *Meghyperus occidens* Coquillett  – Nordamerikansk art, kjent fra California
******** *Meghyperus nitidus* Melander  – Nord-Amerika, kjent fra Ohio
******* Slekten *Acarteroptera* Collin, 1933  – to arter fra Chile

## Kilder
* Chvala, M. 1983. The Empidoidea (Diptera) of Fennoscandia and Denmark. II. *Fauna Entomologica Scandinavica* 12. Scandinavian Science Press Ltd, Klampenborg, Danmark.

## Eksterne lenker
*
A Day at the Races

**A Day at the Races** kan sikte til:
**[[A Day at the Races (film)]]* – en film av brødrene Marx.
**[[A Day at the Races (plate)]]* – ei plate av Queen, oppkalt etter filmen.
Elisabeth Dored

**Elisabeth Braadland Dored** (1908–1972) var en norsk forfatter, maler og skribent.

## Bakgrunn
Hun vokste opp i et kulturelt hjem på Ør ved Idd utenfor Halden, og det var også her hun bodde de siste 23 årene av sitt liv. Hennes far, major Birger Braadland (1879–1966), var stortingsmann og utenriksminister. Hennes mor, Ragna Abigael Vogt Stang (1881-1972), interesserte seg for historie og arkeologi, og utga i 1935 en lokalhistorisk bok. Hennes bror var diplomaten Erik Braadland (1910–1988). Hun hadde også en eldre søster.

Hennes mann var journalisten og fotografen John Dored (1881–1954). De traff hverandre på Svalbard i 1931, og ble gift i 1935 i Wien. Hun fulgte sin mann på hans reiser til bl.a. Afrika og Jugoslavia. I sin debutbok beskriver hun hans liv og reiser. I 2007 ble det laget en dokumentarfilm om dem.

Hun var elev ved Haldens høyere skole der hun skal ha lært både latin og gresk i tillegg til å være en markert debattant i gymnasiesamfunnet Brage. Senere gikk hun Asbjørnsens handelsskole i Halden. I årene 1926–1935 utdannet hun seg til kunstmaler og journalist og studerte i Oslo og Paris. I Paris lå hun i 1929 ved Académie Scandinave der hun ble undervist av flere kjente kunstnere, deriblant Othon Friesz. I 1931 var hun student ved Statens kunstakademi i Oslo, og året etter representert på Høstutstillingen.      

## Forfatterskap
Hun skrev historiske romaner fra keisertidens Roma; om romernes forhold til jødene. Hennes kunnskaper om perioden vises i en stor detaljrikdom i romanene. Bøkene hennes er utgitt på Aschehoug forlag og gjennom Den norske bokklubben, og de er oversatt til engelsk, tysk, polsk, nederlandsk, finsk, dansk og svensk. En fjerde historisk roman ble aldri fullført.

Hun vant i 1964 Bokhandlerprisen for den andre av romanene – *Den fønikiske trapp*, og har også vunnet Bokklubbens leserpris.

I 1965–1972 var hun oppnevnt av Stortinget som varamedlem i *[[Norsk kulturråd|Norsk Kulturråd]].* Hun skrev også en rekke artikker og holdt flere foredrag. I 1935 skrev hun en reportasje i Drammens blad om sin audiens hos keiser Haile Selassie I av Etiopia.  

Som kunstmaler var hun inspirert av bl.a. Cézanne, Matisse og Gauguin, og hun malte mye når hun og mannen var på reise. Hun var også en aktiv hobby-fotograf.

## Bibliografi
* *For meg er jorden rund, John Dored forteller*, 1955
* *Jeg elsket Tiberius*, roman 1959
* *Den fønikiske trapp*, roman 1963
* *Pilatus og nasareeren*, roman 1967

## Referanser


## Eksterne lenker
* Digitaliserte bøker av Dored i Nasjonalbiblioteket.
Tyfus

**Tyfus** kan vise til:

* En vanlig, men feilaktig, betegnelse på tyfoidfeber
* En vanlig kortform for flekktyfus
Tuomas Holopainen

**Tuomas Holopainen** (født 25. desember 1976 i Kides, Finland) er låtskriver og keyboardist i det finske metalbandet Nightwish, som han også var med på å grunnlegge. I perioden 1996&ndash;1997 var han også vokalist (sammen med Tarja Turunen) i bandet, og synger også på deres debutalbum *[[Angels Fall First]]*.

Han er også keyboardist i bandene For My Pain... og Timo Rautiainen. Tidligere var han også keyboardist i Darkwoods My Betrothed, Nattvindens Gråt, Rautiainen & Trio Niskalaukaus og Darkwoods My Betrothed, i tillegg til session-keyboardist for Sethian.

I april 2014 utga han albumet *[[Music Inspired by the Life and Times of Scrooge]]* som er inspirert av Don Rosas serie om Onkel Skrues liv.

## Referanser


## Eksterne lenker
* 
* 
* 
*
Nordlysprisen

**Nordlysprisen** (etablert i 1989) er en årlig pris som presenteres av avisen Nordlys under åpningskonserten på Nordlysfestivalen i Tromsø, Norge. Nordlysprisen tildeles en utøvende musiker eller komponist, som gjennom sitt arbeid i Nord-Norge har utmerket seg på et høyt kunstnerisk nivå, og med dette bidratt til å markere regionens musikkliv på en positiv måte. I 2008 var prisen på 50&nbsp;000 norske kroner og i 2013 de prisvinner ble tildelt 50&nbsp;000 norske kroner.

## Prisvinnere
*1989: Håkon Stødle (klarinett), fra Porsanger
*1990: Paul Wåhlberg (fløyte), fra Göteborg
*1991: Tori Stødle (piano), fra Oslo
*1992: Tove Karoline Knutsen (vokaler), fra Torsken
*1993: Arne Dagsvik (dirigent og komponist), fra Åfjord
*1994: Mari Boine (vokaler), fra Karasjok
*1995: Bjørn Andor Drage (komponist og organist), fra Saltdal
*1996: Bjarte Engeset (dirigent), fra Ørsta
*1997: Arne Bjørhei (trompet), fra Troms
*1998: Henning Gravrok (saksofon), fra Tovik
*1999: Geir Jenssen (keyboard), fra Tromsø
*2000: Arvid Engegård (fiolin), fra Bodø
*2001: Malfred Hanssen (fiolin), fra Bodø
*2002: Knut Erik Sundquist (kontrabass), fra Tromsø
*2003: Ingor Ánte Áilo Gaup (joik og komponist), fra Kautokeino
*2004: Ola Bremnes (trubadur), fra Svolvær
*2005: Susanne Lundeng (fiolin & fele), fra Bodø
*2006: Jan Gunnar Hoff (piano), fra Bodø
*2007: Anneli Drecker (vokaler), fra Tromsø
*2008: Ragnar Rasmussen (dirigent), fra Vardø
*2009: Marianne Beate Kielland (mezzosopran), fra Lørenskog
*2010: Bodvar Moe (kontrabass og komponist), fra Mo i Rana
*2011: Marit Sandvik (vokaler), fra Harstad
*2012: Inga Juuso (vokaler), fra Kautokeino
*2013: Nils Anders Mortensen (piano), fra Flekkefjord
*2014: Anne-Lise Sollied Allemano (sopran), fra Tromsø
*2015: Ragnar Olsen, (visesanger, låtskriver), fra Tromsø
*2016: Ketil Vea og Sigmund Lillebjerka
*2017: Terje Nilsen (visesanger, låtskriver)
*2018: Ragnhild Furebotten (folkemusiker)
*2019: Roger Ludvigsen (gitar)
*2020: Jens Kloster (trombone)
*2021: Ola Graff
*2022: Erika Toth, fiolinist
*2023: Lars Sandness, kjent under artistnavnet Poppa Lars, musiker, DJ og plateprodusent
*2024: Fred Glesnes

## Referanser


## Eksterne lenker
*Nordlysprisen  på Nordlysfestivalen offisielle nettsiden
Trondheim Jazzfestival

**Trondheim Jazzfestival** (etablert 1994) er en årlig musikkfestival arrangert på våren; en videreføring av JazzMazz (1979–1994), og sentrert rundt Jazzlinja (NTNU) som da også fikk dedisert jazzfestivalen til sitt 25-årsjubileum i 2004.  Festivalen er et samarrangement mellom Trondheim Jazzforum, konsertstedet Blæst, Trondheim Symfoniorkester, Studentersamfundet i Trondhjem, Dokkhuset og Norsk jazzforum.
Første leder var Bjørn Willadsen, etterfulgt av Ernst-Wiggo Sandbakk.

## Trondheim Jazzfestivals talentpris

I 2007 innledet festivalen et finansielt samarbeid med NTNU. Fra samme år blir Trondheim Jazzfestivals talentpris utdelt. Prisen er på kr. 20 000, og er finansiert av NTNU.

### Mottakere

* 2010 – Andreas Håkestad
* 2012 – Tomas Järmyr
* 2015 – Oscar Grönberg
* 2017 – Lars Ove Fossheim

Det er (per 2019) ikke delt ut noen talentpris etter 2017.

## Referanser


## Eksterne lenker
*Jazzfests offisielle nettsted  (besøkt 24. april 2018)
*dokkhuset.no
Barlavento

**Barlavento** er Kapp Verdes nordlige øygruppe.

Øygruppen kan deles inn i to grupper:
* Øyene i vest (Santo Antão, São Vicente, São Nicolau, Santa Luzia, Branco og Razo) som er klippeformet, vulkanske og med landbruksområder
* Øyene i øst (Sal og Boa Vista) som er flate og ørkenpreget. Økonomien på disse øyene var tidligere basert på utvinning av salt, men rettes nå inn mot turisme.

Navnet viser til øyene ligger på losiden i den nordøstlige passatvinden i forhold til Sotavento, den andre øygruppen i Kapp Verde.
Sotavento

**Sotavento** er Kapp Verdes sørlige øygruppe og består av de fire øyene Maio, Brava, Fogo og Santiago. Maio ligger i øst og er en flat ørkenaktig øy, mens de tre siste er klippeformet og vulkanske og er de øyene som ble først befolket på Kapp Verde. Navnet viser til øyene ligger på lesiden i den nordøstlige passatvinden i forhold til Barlavento, den nordlige øygruppen i Kapp Verde.
Martine Jonassen

**Martine Jonassen** (født 14. juli 1987) fra Tjøme i Vestfold ble i 2006 kåret til Frøken Norge og representerte Norge i Miss Universe. 

## Eksterne lenker
* Frøken Norge
Fogo

**Fogo** (portugisisk for *ild*) er en vulkansk øy i den kappverdiske øygruppen Sotavento. Fogo er den mest fremtredende av øyene i denne øygruppen ettersom øyas høyeste punkt, vulkanen Fogo, er 2&nbsp;829 meter over havet. Vulkanen hadde sitt siste utbrudd i 2014–15. Ved foten av vulkanen ligger den lille landsbyen Chã das Caldeiras. Areal: 476 km². Antall innbyggere var i 1991 40&nbsp;000, men har blitt redusert til 37&nbsp;409 i 2001.

## Større bosetninger
*São Filipe (hovedbyen med 5615 innbyggere)
*Achada
*Chã das Caldeiras
*Cova Figueira
*Figueira Pavão
*Furna
*Mosteiros
*Patim
*Ponta Verde
*Salto
*São Jorge
*São Lourenço
Lucio Colletti

**Lucio Colletti** (født 8. desember 1924, død 3. november 2001) var en italiensk filosof, idéhistoriker og politiker. Han begynte å undervise ved universitetet i Messina tidlig på 1950-tallet, men gikk snart over til universitetet i Roma. På denne tiden sluttet han seg også til det italienske kommunistpartiet. Etter opptøyene i Ungarn i 1956 tok han som en av de første vestlige kommunistene til orde for et mer avbalansert syn på Sovjetunionen. 

Det var imidlertid som marxistisk teoretiker og filosof Colletti skulle bli best kjent. Han skrev flere artikler og bøker, og la stor vekt på behovet for å bryte med den hegelianske innflytelsen på marxismen. Følgelig var han kritisk til partiets filosofiske grunnlag, som i stor grad var konsentrert rundt partiledelsen og partileder Palmiro Togliatti sin fortolkning av Antonio Gramsci. Colletti helte snarere mot teoriene til Galvano Della Volpe. Han ble også kjent for sin teori om at det fantes en grunnleggende uenighet mellom Karl Marx og Friedrich Engels, der han tilskriver Engels et syn på marxismen som tilsier at det er et lukket system. I 1973 fikk han Isaac and Tamara Deutscher Memorial Prize for boka *From Rousseau to Lenin*.

Colletti tok avstand fra opprøret i 1968, og i 1974 brøt han med marxismen i form av et intervju i tidsskriftet New Left Review. Etter hvert som kommunistpartiet fikk fremganger mot slutten av 1970- og begynnelsen av 1980-tallet ble Colletti en stadig mer perifer skikkelse. Politisk ble han tilhenger av moderate sosiale reformer i et markedssystem. Etter Sovjetunionens sammenbrudd i 1991 og korrupsjonsskandalen Tangentopoli i 1992, som omformet hele Italias politiske landskap, sluttet Colletti seg til Silvio Berlusconis høyreparti Forza Italia, noe som av mange ble betraktet som et svik. Han ble valgt inn i parlamentet i 1996, en plass han beholdt gjennom neste valg og til sin død.

I 2005 innstiftet det italienske parlamentet en årlig minnepris for Colletti som består i offentlig utgivelse av forskningsartikler rundt temaene Colletti skrev om.

## Referanser


## Eksterne lenker
*
Stig Bang

**Stig Bang** (født 13. desember 1951) er en norsk dramatiker og forfatter, bosatt på Mo i Rana.  Var leder på Nordland Teater, ansvarlig for Kulturnett Norge og ansatt på Nasjonalbiblioteket.
## Diskografi
* Nordland Teater: *[[Antigone (album)|Antigone]]* (1988)
* Nordland Teater: *[[Tang mellom tærn, himmel i håret]]* (1989)
* Ottar «Big Hand» Johansen: *No i natt* (1992)
* Ottar «Big Hand» Johansen: *[[Midt i livet (album)|Midt i livet]]* (1992)
* Ottar «Big Hand» Johansen: *[[Passion & Trust]]* (1994)
* Ottar «Big Hand» Johansen: *[[30 Years On the Road]]* (1994)
* The Arrows: *[[Things We Did... Today!]]* (1996)
* Ronald Holmberg: *[[Ronald 6]]* (1999)
* Ottar «Big Hand» Johansen: *[[Drømmeland]]* (2006)
* Sverre Knut Johansen: *[[Av jern]]* (2008)
* Camilla Larsen: *[[Time to Move On]]* (2008)
* Båsmokoret: *[[Skjømmingsmesse & Caritas]]* (2012)
## Verker
* *Fluenes herrer* &ndash; noveller (2005), illustrert av Aake Nystedt 
* *A Chance to Change* &ndash; musikkdramatisk verk (2005)
* *Brevet fra Sydpolen* &ndash; med Roald Amundsen og Robert Falcon Scott og Sydpolen, multimediaforestilling i Macromedia Flash for nasjonalbiblioteket (2005)
* *Hysj* (2005), 2 tekster til Nasjonalbibliotekets åpning
* *Opp i røyk* &ndash; web-monolog (2005). Hovedpersonen har vært røykfri i 76 dager, 11 timer og 56 minutter
* *Tiréns koffert* &ndash; skuespill (2003)
* *Et havspeil – og vi* &ndash; byspill, til Festspillene i Nord-Norge (1995)
* *Elskovsdrikken* &ndash; skuespill (1992)
* *Ka Farsken?!* &ndash; skuespill (1992)
* *Mosjøen Byspill (Dæ året byen vårres vart te by)* &ndash; byspill(1992)
* *Seiern er vår* &ndash; fjernsynsdrama, NRK (1991)
* *Romeo & Julie* &ndash; skuespill, oversettelse etter Shakespeare(1990)
* *Tang mellom tærn' – himmel i håret* &ndash; skuespill, med Bodvar Moe (1989)
* *Rødrøyk og blåmandag* &ndash; skuespill (1987)
* *«Ondt ofte lider den fiskermand», århundrets [[ørret]]saga* &ndash; humoristiske småhistorier om ørretfiske  (1987), illustrert av Jan O. Henriksen
Microphoridae

**Smådansefluer** (Microphoridae) (navnet betyr små-fluer) er en liten familie av små fluer som ligner dansefluer. De voksne fluene er trolig rovdyr, og larvene lever sannsunligvis i jorden. En art er nokså vanlig i Norge.

## Utseende
Små (1,5-2,5&nbsp;mm lange), mørke tettbygde fluer som ligner små dansefluer. Brystpartiet (*thorax*) er høyet hvelvet, med sparsomme, men lange hår. 

Hodet er ganske stort, halvkuleformet, med store fasettøyne som møtes i pannen hos hannene. I pannen sitter tre punktøyne (ocelli). Antennene består av tre ledd, der de to innerste er ganske små, det tredje langt og kjegleformet. Ytterst på det tredje leddet sitter en antennebørste (arista). Munndelene er stort sett ganske små. 

Vingene er nokså store, trekantede eller ganske smale, med tydelig årenett og et tydelig, mørkt vingemerke (pterostigma) nær forkanten. 

Beina er slanke hos noen arter, hos andre er bakbeina, særlig første fotledd, oppsvulmet. 

**Larvene** har med ett unntak ikke blitt beskrevet.

## Levevis
De voksne fluene er rovdyr, men kan også besøke blomster. Man har observert at hunner av denne familien spiser på insekter som er fanget i edderkoppnett. 

Både hunner og hanner former svermer, men man vet ikke om at hannene gir hunnene «bryllupsgaver» som hos dansefluene. 

De eneste kjente larvene ble funnet under råtnende bøkeløv i skog. Arter av slekten *Microphorella* har blitt funnet i tørre, sandige habitater, men også ved bekker. 

## Systematisk inndeling / norske arter
I de nyeste inndelingene er denne gruppen gjerne ført til familien styltefluer Dolichopodidae.

* Ordenen tovinger, Diptera
** Underordenen fluer, Brachycera
*** Gruppen lavere fluer, Orthorrhapha
**** Gruppen Heterodactyla
***** Overfamilien Empidoidea
****** Familien **Microphoridae**
******* Slekten *Microphor* Macquart, 1827  – 23 arter, 8 palearktiske (Europa + Nord-Asia) og 15 i Nord-Amerika
******** *Microphor holosericeus* (Meigen, 1804)  – Vanlig i Norge, funnet nord til Troms
******** *Microphor anomalus* (Meigen, 1824)  – Kjent fra Sverige og Danmark
******** *Microphor crassipes* Macquart, 1827  – Kjent fra Sverige og Finland
******* Slekten *Schistostoma* Becker  – 4 arter i Mellom-Europa og en nordamerikansk art
******* Slekten *Microphorella* Becker, 1909  – 9 arter: 3 i Europa, 5 i Nord-Amerika og en i Australia
******** *Microphorella praecox* (Loew, 1864)  – noen få funn fra Øst-Karelen. På tørre, sandige steder.
******** *Microphorella beckeri* Strobl  – Mellom-Europa
******** *Microphorella curtipes* (Becker, 1910)  – Sør-Europa
******* Slekten *Parathalassius* Mik  – 3 arter i Nord-Amerika, en i den palearktiske region og en afrikansk
******** *Parathalassius blasigii* Mik, 1891  – Spania og Italia

## Kilder
* Chvala, M. 1983. The Empidoidea (Diptera) of Fennoscandia and Denmark II. *Fauna Entomologica Scandinavica* 12. Scandinavian Science Press, Klampenborg, Danmark.
* Nettressursen Fauna Europaea  – Utbredelsesdata for europeiske dyr. 

## Eksterne lenker
* 
* Norsk Entomologisk forening – for deg som vil lære mer om insekter.
Kappverdisk escudo

**Kappverdisk escudo** (ISO 4217-kode: CVE) er myntenheten på Kapp Verde. Navnet kommer av at landet tidligere var en portugisisk koloni, og Portugals valuta var escudo frem til den ble erstattet av euro.

Kappverdiske escudo er har en fast valutakurs mot euro.

## Historie
Escudo ble Kapp Verdes valuta i 1914, da den erstattet *real*. Frem til 1930 brukte Kapp Verde de samme myntene som Portugal, men fikk sine egne pengesedler i 1869.

## Eksterne lenker
*  Kapp Verdes sentralbank
Arabesk

**Arabesk** eller **mauresk** er et mønster av stiliserte bladranker. Det oppstod i hellenistisk kunst og var brukt også i romersk og bysantinsk kunst. På grunn av billedforbudet i islam ble mønsteret populært og ble videreutviklet i arabisk kunst. I islamsk kunst er motivet særlig brukt i ornamentikk som element i dekor av veggene i moskeer. Inspirert av arabisk kunst ble motivet populært i vestlig kunst fra tidlig renessanse. 

Navnet kommer av det italienske ordet *arabesco* («arabisk») og betegner egentlig den vestlige bruken av motivet. 

## Se også
* Akantus

## Eksterne lenker
*
Maxine Rodinson

**Maxine Rodinson** (født 26. januar 1915 i Paris, død 23. mai 2004 i Marseille) var en fransk marxistisk historiker og sosiolog som særlig var kjent for sine betraktninger over religionens og særlig islams betydning i samtiden. 

Hans mest kjente verk er biografien *Muhammed* fra 1961.

## Liv og virkle
### Bakgrunn
Rodinson var sønn av polsk-russiske innvandrere og vokste opp under tunge kår. Han måtte ut i arbeidslivet i en alder av 13 år, og ble dermed tvunget til å studere på egen hånd. I 1932 ble han tatt opp ved École des Langues Orientales i Paris.

### Karriere
I 1937 sluttet han seg til det franske kommunistpartiet, der også foreldrene var med, og i 1940 ble han sendt til Damaskus for å jobbe ved det franske universitetet der. Dette reddet trolig livet hans, da han var av jødisk avstamning. Begge foreldrene ble imidlertid myrdet i Auschwitz. Etter krigen fortsatte han sin akademiske karriere. Han forlot kommunistpartiet i 1957, men forble marxist til sin død.

Han ble professor for gammeltiopisk ved École Pratique des Hautes Études. 

I 1967 var han en av de første franskmennene som offentlig uttalte seg til fordel for palestinernes sak i Midtøsten, og tok til orde for en palestinsk stat. I 1968 grunnla han sammen med Jacques Berque «Forsknings- og aksjonsgruppen for Palestina».

Hans mest kjente verk er biografien *Muhammed* fra 1961, som kom i en rekke reviderte opplag. Her går han blant annet mot idéen om at terrorisme kan forsvares ut fra Koranen og andre hellige tekster.

I 1974 fikk han Isaac and Tamara Deutscher Memorial Prize for boka *Marxism and Islam*. Etter den iranske revolusjonen i 1979 kritiserte han blant andre Michel Foucault for å ikke se faren som lå i det han kalte for «halv-arkaisk fascisme».

## Referanser
Cântico da Liberdade

**Cântico da Liberdade** er Kapp Verdes nasjonalsang. Den ble offisiell nasjonalsang i 1996. Frem til da hadde Kapp Verde felles nasjonalsang med Guinea-Bissau (Esta é a Nossa Pátria Bem Amada). Musikken er komponert av Adalberto Higino Tavares Silva og teksten er skrevet av Amilcar Spencer Lopes.

## Teksten

## Engelsk oversettelse

## Norsk oversettelse
Syng, bror
Syng, min bror
For frihet er en hymne
Og mennesket en visshet

Med verdighet, så frøet
I støvet av den nakne øy
I livet fins stup
Håpet er like stort som sjøen
Som omfavner oss
Urokkelige vakt av sjø og vind
Mellom stjernene og Atlanterhavet
Syng Frihetens Motto

Syng, bror
Syng, min bror
For frihet er en hymne
Og mennesket en visshet

## Referanser
Extreme Championship Wrestling

**Extreme Championship Wrestling** (**ECW**) (tidligere medlem av National Wrestling Alliance, og het da **NWA Eastern Championship Wrestling**)  var et «hardcore» wrestlingforbund som varte fra 1992&ndash;2001. Etter dette ble rettighetene kjøpt opp av WWE(med alle de originale medlemmene av ECW). I 2006 gjenåpnet WWE ECW. Paul Heyman har mye av æren til ECWs popularitet. Vince McMahons World Wrestling Entertainment har sender foreløpig et ECW-program ved siden av *[[Raw]]* og *[[SmackDown!]]* kalt *ECW on Sci Fi* med Tommy Dreamer som eneste gamle ECW-stjerne igjen.
Den 23. februar 2010, ble ECW erstattet av WWE NXT.

## Fribrytere
*Christian- 
*David Hart Smith
*DJ Gabriel
*Evan Bourne
*Ezekiel Jackson
*Finlay 
*Gregory Helms -
*Jack Swagger
*Josh Mathews- Kommentator
*Katie Lea Burchill
*Mark Henry
*Matt Striker – Kommentator
*Natalya
*Paul Burchill
*Tiffany- ECW General Manager
*Tommy Dreamer- ECW Champion
*Tony Atlas
*Tony Chimel- Ring Annonsør
*Tyson Kidd – 
*Vladimir Kozlov
*Zack Ryder

## Eksterne lenker
* ECW på WWE.com
Vafler

**Vafler** (entall **vaffel**)  er et bakverk med liknende basis som pannekaken. De vanligste ingrediensene er hvetemel, melk, egg og sukker. Ofte tilsettes også litt smeltet fett i form av margarin eller smør, dessuten også krydderet kardemomme. Noen tilsetter også litt bakepulver eller vaniljesukker.

Noen vaffeloppskrifter inneholder også rømme eller syrnet melk, som for eksempel vaffeloppskriften fra Sjømannskirken i København, som flere ganger er kåret til verdens beste.

Selv om vafler er «bakverk», er det viktig å påpeke at man ikke *baker* vafler, men steker dem i et vaffeljern. Der er flere vaffelhjerter satt sammen til en rund, noen ganger firkantet, plate. Vaflene får en lett brunlig farge under stekingen og er sprø med en gang de er ferdige. De blir myke når de får ligge litt. Et gammelt triks for å få sprøere vafler er å lage røren så tykk som mulig, og deretter la den stå og svelle minst en time før steking. Når vaffeljernet er varmt, blandes vann i røren til den får ønsket konsistens. En annen måte å få sprø vafler på, er å bytte ut halvparten av hvetemelet med havremel.

Vafler spises enten som de er, eller med tilbehør som syltetøy, pisket krem, rømme, sjokoladepålegg eller smør og brunost. Eple og nøtter er også kjent som tilbehør.  Pølse i vaffel er en vri på pølse i lompe, som er populær i Moss. På Nordmøre er det tradisjon for å spise «bakels & græt» (vafler med grøt). Bakelsgræt (også kalt Sunndalsgraut, kaldgrøt m.m.) er en søt smørgrøt som brukes som pålegg på vaffel, ofte også sammen med mølsgraut.

Cornelius Swarthout tok patent på et forbedret vaffeljern den 24. august 1869.  Amerikanerne feirer dette med vaffeldag, mens i Europa feires vaffeldagen den 25. mars. 

Joar Mortveit fra Skjold i Vindafjord innehar Guinness' Rekord for å ha stekt verdens største vaffel med en diameter på 98 cm.

## Se også
*Eggo
*Stroopwafel

## Referanser


## Eksterne lenker
*  
* Sjømannskirken med hjerte for vafler
Kadima

**Kadima** (hebraisk: , *Qādīmāh*, «fremad» eller «forover») var et israelsk nasjonalistisk og liberalt politisk parti, dannet 21. november 2005. Partiet ble stiftet av statsminister Ariel Sharon etter at han forlot partiet Likud.

Navnet *Kadima* () dukket opp få dager etter partisplittelsen, og fikk støtte fra Sharon. Ehud Olmert ble valgt til fungerende partileder 16. januar 2006. Shaul Mofaz vant over den da sittende partilederen Tzipi Livni ved partiledervalget i mars 2012.

Ved valget til Knesset 28. mars 2006 ble partiet landets største, med 29 av 120 representanter i nasjonalforsamlingen Knesset. Ved valget i 2009 fikk partiet 28 mandater og ved valget i 2013 fikk partiet bare to mandater.

Partiet opphørte i 2015.

## Navn
Sharon vurderte først å kalle partiet sitt Ahrayut Leumit (אחריות לאומית) («nasjonalt ansvar»). Et annet alternativ var HaTihkva (Håp). Da partiet ble registrert den 24. november 2005 valgte de likevel å kalle det Kadima.

## Politikk
Kadima er et nasjonalistisk og liberalt sentrumsparti, noe til venstre i forhold til Sharons gamle parti, høyrealliansen Likud. Partiet støtter i hovedsak veikart for fred i Midtøsten, og arbeider for prinsippet «land for fred». Partiet vil likevel ikke at Israel skal trekke seg ut fra hele Vestbredden, og heller ikke fra Jerusalem, da partiet ser på Jerusalem som Israels udelelige hovedstad.

## Fremtredende medlemmer
Lederskapet består for en stor del av avhoppere fra Likud og fra Det israelske arbeiderparti. Viktige personer som gikk over fra Likud:

## Partiledere

## Referanser


## Eksterne lenker
* 
*
Malibu (rom)

**Malibu** er en kokosnøtt-basert rom som kommer fra Barbados. Malibu ble et internasjonalt varemerke tidlig på 1980-tallet. Malibu finnes i flere varianter, men den hvite og milde er mest kjent og den benyttes blant annet ofte i drinken Piña Colada. Malibu rom ble først laget i 1895.

## Eksterne lenker
*
Alverstraumbrua

**Alverstraumbrua** eller **Alversund bru** er en hengebro på fylkesvei 565 over Alverstraumen i Alver kommune, Vestland. Broen ble åpnet for trafikk 29. juni 1958, og knyttet Radøy til fastlandet. Alverstraumbrua var det første prosjektet Nordhordlandskommunene solidarisk stod sammen om å finansiere med bompenger. Broens hovedspenn er på 198 meter, 27 meter over sjøen. Før brua ble bygget var det fergesamband  Salhus – Frekhaug – Alverstraumen med fergen "Torefjell".

Etter at broen var nedbetalt i 1968, holdt innkrevingen frem med «forhåndsbompenger» til Nordhordlandsbrua – eller «Salhusbrua», som var navnet den gangen.

Brua er smal og en ny bru skal bygges (under 2020-tallet).

## Se også
* Liste over broer i Norge
* Liste over broer i Norge etter lengde

## Referanser
Krossnessundbrua

**Krossnessundbrua** er ei fritt frambygg-bru på fylkesvei 564 i Alver kommune (tidl. Meland kommune), Vestland (tidl. Hordaland). Brua forbinder Holsnøy med Flatøy og ble åpnet for trafikk i 1977. Brua er 391,5 meter lang, med lengste spenn 175 meter.

## Se også
*Nordhordlandsbrua
*Hagelsundbrua
*Liste over broer i Norge
*Liste over broer i Norge etter lengde

## Referanser
Kjetil & Kjartan Show

***Kjetil & Kjartan Show*** er en norsk humorserie med Kjetil Hasselberg og Kjartan Eide som gikk fire sesonger på TV 2 fra 2003 til 2007. Konseptet besto av ulike stunt der programlederne gikk inn i forskjellige roller og lurte intetanende mennesker på gaten. Bruken av skjult kamera var sentral. I sesong tre forandret formatet seg litt, og oppgaven ble å undersøke forskjellige myter om det norske samfunnet. Rollefigurene fra de to første sesongene ble lagt litt til siden.

Første sesong ble i snitt sett av 366 000 (premieren av 394 000) og andre sesong hadde et seersnitt på 277 000. Premieren av tredje sesong hadde  seere.

I serien opptrådte disse rollefigurene: Kjartan, Gunni & Peder, Leif, Kjetil, Britt, Sigurd & Sondre Seim, Gredne, Oddvar Sayed, Johs, Pappa & Linnea, Fritz, nordlendingen Steinar Dahle, den tyske bobilturisten Gunther Stabler og bygdeoriginalen Gaute.

## Referanser


## Eksterne lenker
*
Gamle Sotrabrua

**Gamle Sotrabrua** er en hengebro som forbinder øyen Litlesotra og fastlandet i Vestland og er en del av riksvei 555. Broens lengde er 1236 meter, og den var den lengste broen i landet da den ble bygget. Broen har en fri innseglingshøyde på 50 meter og hovedspenn på 468 meter, og ble åpnet for trafikk 11. desember 197. I mai 1972 ble broen åpnet av kong Olav V. Totalkostnaden for broen var ca. 40 millioner kroner (1971-kroner). 

Broen erstattet ferjesambandet Alvøen–Brattholmen.

## Broens historie
I 1950-årene var det interesse for å få bro forbindelse mellom Sotra og fastlandet. Derfor ble en interkommunal «bronemnd» stiftet 16. oktober 1965. Av de ca. 40 millioner kronene broen kostet, ble ca. 23,5 millioner dekket av bompenger, og innkrevingen av bompenger ble avsluttet i slutten av 1983.

Broen ble bygget for å gi bedre ruteforbindelse til Bergen fra Fjell og Sund. Broen skulle også gi kortere og mindre stressende reisetid for pendlere i øykommunene. I 2005 var trafikken over broen kommet opp i ca. 25 000 biler pr. døgn.

## Ny bro

Planleggingen av ny veiforbindelse mellom Bergen og Sotra resulterte i vedtak om en ny firefelts bro sør for eksisterende bro, med tilhørende veisystem. Kostnadene ble anslått til om lag 17 milliarder kroner (2020). I 2023 startet arbeidet med byggingen av den nye broen og tilhørende motorvei. Byggingen startet i 2023 og er planlagt ferdigstilt i juli 2027.

## Trafikkutvikling

Årsdøgntrafikken i over bruen siden 2010.

## Se også
* Askøybrua
* Sotrabrua
* Liste over broer i Norge
* Liste over broer i Norge etter lengde

## Referanser


## Eksterne lenker
* 
*
DNB (andre betydninger)

**DNB** eller **Dnb** kan ha flere betydninger:

*DNB eller forgjengeren Den norske Bank, Norges største finanskonsern
*Nederlands bank (*De Nederlandsche Bank*), Nederlands sentralbank
*Deutsche Nationalbibliothek, det tyske nasjonalbiblioteket med filialer i hele Tyskland
*Det Norske Baptistsamfunn
*Dictionary of National Biography, biografisk leksikon om personer vedrørende Storbritannias historie
*Drum and bass, elektronisk musikk med raske rytmer og travel bass
Axel Paulsen

**Axel Rudolf Paulsen** (født 18. juli 1855 i Christiania, død 9. februar 1938 på Nesodden) var en norsk skøyteløper og kunstløper. Han fant opp kunstløphoppet axelhoppet, som er oppkalt etter nettopp ham. Paulsen var en av Norges første idrettsstjerner og folkehelt. 

## Karriere

Axel Paulsen tilhørte en velstående kjøpmannsfamilie i Kristiania, og vokste opp i den tiden skøyteløp ble byens mest populære fritidssyssel vinterstid. Faren lærte opp både sønner og døtre til skøyteløpere, men bare Axel og broren Edwin utviklet seg til 
konkurranseløpere. En Europa-turné på 1870-tallet ble mislykket, men på 1880-tallet konkurrerte brødrene med suksess både i Europa og Nord-Amerika. Begge hevdet seg i kunstløp, mens Axel også var suveren i lengdeløp. I 1880 noterte han den første, uoffisielle verdensrekord på 5&nbsp;000 meter, i samløp med en ung Fridtjof Nansen. Senere satte han en rekke verdensrekorder på distanser målt i engelske mil, sjømil med mere. Skøytesporten var på denne tiden profesjonell, og Edwin fungerte etter hvert som brorens «manager».

I 1884 turnerte brødrene i Nord-Amerika. 2. februar vant Axel tittelen *Champion Skater of the World*, i konkurranse med amerikanske, canadiske og norske løpere i et løp over 25 miles fellesstart i Brooklyn, New York. Underveis brøt han rekordene ved alle passeringer. Paulsen ønsket å forsvare sin tittel mot den frisiske mesterløperen Renke van der Zee. Siden begge ønsket å avholde løpet etter sitt eget lands regler, ble det vanskelig å komme til enighet. «Matchen» ble imidlertid avholdt etter norske regler på Frognerkilen ved Kristiania vinteren 1885. Løpet gikk over tre runder på en oppmerket rundbane på 1400 meter. Paulsen lå bak tidlig i løpet men passerte van der Zee midt ut i andre runden, og vant med over 400 meters klaring. Under «matchen» mot van der Zee var tilskuertallet like stort som Kristianias samlede befolkning.

Axel Paulsen ble betraktet som profesjonell verdensmester i lengdeløp til han ble slått av den 11 år yngre Harald Hagen i 1888. Ved siden av pionerinnsatsen i lengdeløp og kunstløp bidro Paulsen til skøytesportens utvikling ved, i samarbeid med børsemaker Ole M. Flagstad på Hamar, å konstruere den moderne skøytetypen med lærstøvel og fastmontert skøytejern. Det er vanskelig å finne dokumentasjon på at Paulsen selv brukte den nye skøytemodellen i sine kjente løp, men skøytetypen spredte seg raskt fra slutten av 1880-tallet, blant annet takket være Harald Hagen og den engelske lengdeløperen James Smart, og ble snart enerådende.  

Etter avsluttet idrettskarriere drev Paulsen som kjøpmann. Sønnen Harry ble norsk mester i kunstløp flere ganger.

## Ettermæle
*Axel Paulsens gate*, som ligger i nærheten av Siddishallen i Stavanger er oppkalt etter ham.

## Referanser


## Litteratur
* 
* 

## Eksterne lenker
*
Henrik Ormåsen

**Henrik Ormåsen** (født 29. mars 1974) er en norsk politisk aktivist fra Brumunddal. Ormåsen har tidligere blitt ekskludert fra AKP, Rød Ungdom og Rødt. Fra 2005 har han vært talsmann for organisasjonen Tjen folket, som omtaler seg som de eneste kommunistene i Norge. Ormåsen har også vært tillitsvalgt og ansatt i SOS Rasisme frem til organisasjonen gikk konkurs i 2013. 2. november 2016 ble han dømt for bedrageri i forbindelse med medlemsjukssaken i SOS Rasisme.

## Aktivitet i AKP, Rød Ungdom, Rødt og Tjen folket

Ormåsen var gjennom flere år medlem av AKP, Rød Ungdom og Rød Valgallianse (senere Rødt), men ble ekskludert fra disse i henholdsvis 1997 og 2008. Etter eksklusjonen fra AKP og Rød Ungdom deltok han samme år i grunnleggelsen av den maoistiske organisasjonen Tjen folket. I 2008 ble han ekskludert også fra Rødt, med bakgrunn i TFs angivelige angrep på Rødt. Selv hevdet Ormåsen at påstandene om angrep på Rødt var uriktige, og at vedtak om eksklusjon var feil.

Ormåsen står per mars 2017 oppført som styreleder i Tjen folket. De omtaler seg som de eneste kommunistene i Norge. Av andre i Rødt beskrives organisasjonen som stalinistisk. Ormåsen mener selv at Stalin var en stor teoretiker.

## SOS Rasisme og straffesak

Ormåsen har også innehatt en rekke verv i SOS Rasisme, det mest framstående av dem som nestleder, og har vært lønnet ansatt i organisasjonen. Han ble i 2015 tiltalt for grovt bedrageri i forbindelse med konkursen i SOS Rasisme. Han ble domfelt for bedrageri 2. november, og dømt til seks måneders betinget fengsel med en prøvetid på to år. Retten fastslo at forholdene var alvorlige nok til å gi ubetinget fengsel, men at dommen ble betinget på grunn av tiden som hadde gått.

## Annet
Henrik Ormåsen er bror av sangeren Gaute Ormåsen.

## Referanser
Kallestadsundet bru

**Kallestadsundet bru** er en bro over Kallestadsundet i Veafjorden som forbinder den østligste delen av Osterøy med fastlandet i Vaksdal kommune i Hordaland. Den er 351 meter lang med hovedspenn på 157 meter og seilingshøyde på 30 meter. Broen ble åpnet i 1985 og var med det den første broen til Osterøy.

Broen går over fjordsundet hvor avstanden bare er omkring 150 m. Kallestadsundet forbinder Veafjorden med Indre Osterfjorden. I 1997 ble Osterøybrua åpnet for trafikk som den andre broen til Osterøy, over den 570 m brede Sørfjorden.

Det er ikke veiforbindelse mellom de to broene på Osterøy, så en landverts forflytning mellom Grøsvik og Kleiveland, begge beliggende nord på Osterøy med ca 5 km avstand i luftlinje, medfører en ca 95 km lang biltur.

## Referanser


## Se også
*Liste over broer i Norge
*Liste over broer i Norge etter lengde

## Eksterne lenker
* Bilde av brua sett fra sørøst.
* Bilde av brua sett fra nord.
Deutsche Bank Park

**Deutsche Bank Park** (tidligere kjent som **Commerzbank-Arena** og **Waldstadion**) er et stadion i Frankfurt am Main, som i hovedsak brukes til fotball og amerikansk fotball. Det har en kapasitet på 51 500 tilskuere ved fotballkamper og 48 500 ved kamper i amerikansk fotball og er hjemmebanen til fotballaget Eintracht Frankfurt.

Initiativet til byggingen av Waldstadion ble tatt av Frankfurts overborgermester Ludwig Landmann, og det ble åpnet i 1925. Under andre verdenskrig ble det også brukt til politiske samlinger.

Det har hett *Commerzbank-Arena* siden juli 2005, etter sin største sponsor, Commerzbank. Under VM i fotball 2006 ble det kalt *FIFA World Cup Stadium, Frankfurt* fordi FIFA ikke tillater kommersielle navn på stadionanlegg under mesterskap. Før turneringen ble stadionet nesten totalrenovert og modernisert. Det er nå et av Tysklands største stadioner og har allerede vært arena for viktige kamper, slik som finalen i Confederations Cup i 2005.

Den 28. mars 2007 spilte her  mot Tyrkia 2-2 i en kvalifikasjonskamp for EM i fotball 2008. Denne kampen fant sted her og uten tilskuere på grunn av FIFAs beslutninger etter opptøyer i sammenheng med Tyrkias kvalifisering til VM 2006.

## Eksterne lenker
* 
* Offisiell side Commerzbank-Arena
Olene Walker

**Olene Smith Walker** (født 15. november 1930 i Ogden i Utah, død 28. november 2015 i Salt Lake City) var Utahs 15. guvernør. Hun ble tatt i ed den 5. november 2003, kort tid før hennes 73. fødselsdag, som Utahs første og til dags dato eneste kvinnelige guvernør. Hun er medlem av Det republikanske parti.

Walker fikk jobben fordi daværende guvernør Michael Levitt fikk jobb i administrasjonen til George W. Bush, men fikk ikke muligheten til å ta gjenvalg på grunn av partiet i Utahs primærvalgregler, som gjør at en konferanse velger kun to personer som får delta i primærvalget. I dette tilfellet valgte de Jon Huntsman og Nolan Karras.

Olene Walker hadde sine bachelor-, master- og doktorgrader fra Brigham Young University, Stanford University og University of Utah. Hun var gift med Myron Walker, hadde syv barn og 25 barnebarn.

## Referanser


## Kilder
*https://web.archive.org/web/20111007220812/http://www.families.utah.gov/Walker.PDF
*http://www.nga.org/.../menuitem.29fab9fb4add37305ddcbeeb501010a0/?...
*http://www.nndb.com/people/440/000044308/

## Eksterne lenker
*Biografi hos National Governors Association
Iskaldt bedrag

:*For den amerikanske filmthrilleren fra 1991, se [[Iskaldt bedrag (film)|Iskaldt bedrag]]*

***Iskaldt bedrag*** (2001, no.utg. 2006) er en bok av Dan Brown, som også har skrevet *[[Digital Fortress|Den digitale festning]]* (1998, no.utg. 2005), *[[Engler og demoner]]* (2000), *[[Da Vinci-koden]]* (2003, no.utg. 2004) og *[[Det tapte symbol]]* (2009).

## Handling

*Iskadt bedrag* åpner med at den amerikanske romfartorganisasjonen NASA har gjort et sensasjonelt funn. En forhistorisk meteoritt har blitt funnet begravd 60 meter nede i den arktiske isen ved Milne-platået. Kjerneprøver fra meteoritten viser tydelig at det er insektliknende fossiler inni den. Er oppdagelsen beviset på utenomjordisk liv, og er den redningen for en sittende amerikansk president som har gitt bort masse penger til mislykkede NASA-prosjekter? For å svare på spørsmålene sendes fire sivile forskere til Arktis for å studere og vurdere meteoritten og fossilene. Sammen med dem reiser Rachel Sexton, etterretningsanalytiker for Det hvite hus. Men før den offisielle kunngjøringen dør en av forskerne under mystiske omstendigheter, og de resterende oppdager at alt ikke er som det gir seg ut for i NASAs forskningsleir mens de kjemper for å skille sannheten fra bedraget. 
For å ikke ødelegge masse spennende lesing, vil ikke slutten fortelles her.

## Personer
* Rachel Sexton: Intelligent etterretningsanalytiker som jobber for NRO (National Reconnaissance Office). Datter av Sedgewick Sexton. 
* Michael Tolland: Karismatisk oseanograf og produsent av dokumentarfilmer.
* Zachary Herney: President for de forente amerikanske stater (USA) og kandidat for gjenvalg.
* Senator Sedgewick Sexton: Amerikansk senator og kandidat til å vinne presidentvalget. Far til Rachel Sexton.
* Lawrence Ekstrom: NASA-direktør.
* William Pickering: Direktør i NRO (National Reconnaissance Office).
* Marjorie Tench: Seniorrådgiver for president Zach Herney.
* Gabrielle Ashe: Segdewick Sextons personlige assistent.
* Corky Marlinson: Brilliant astrofysikker.
* Delta-En, Delta-To og Delta-Tre: Delta Force-agenter.

## Involverte organisasjoner
* National Reconnaissance Office (NRO)
* National Aeronautics and Space Administration (NASA)
* Delta Force
* Space Frontier Foundation (SFF)
Belarus under Paralympiske vinterleker 2006

**[[Belarus]]** deltok med seks deltakere i de **[[paralympiske vinterlekene 2006]]** i Torino, alle i nordiske grener.

## Medaljer

### Gull
;Langrenn
:18. mars: Liudmila Vautsjok, 10&nbsp;km for kvinner, sittende

### Sølv
;Langrenn
:12. mars: Liudmila Vautsjok, 2,5&nbsp;km for kvinner, sittende
:12. mars: Siarhei Siltsjanka, 5&nbsp;km for menn, stående
:15. mars: Vasili Sjaptsiaboi, 10&nbsp;km for menn, synshemmede
:15. mars: Liudmila Vautsjok, 5&nbsp;km for kvinner, sittende
:17. mars: Liudmila Vautsjok, Jadviha Skarabahataja og Larysa Varona, 3x2,5&nbsp;km stafett for kvinner
:19. mars: Jadviha Skarabahataja, 15&nbsp;km for kvinner, synshemmede

### Bronse
;Langrenn
:15. mars: Jadviha Skarabahataja, 10&nbsp;km for kvinner, synshemmede
:19. mars: Vasili Sjaptsiaboi, 20&nbsp;km for menn, synshemmede

## Deltakere
;Nordiske grener
:Aleksandr Davidovitsj, Vasili Sjaptsiaboi, Siarhei Siltsjanka, Jadviha Skarabahataja, Larysa Varona, Liudmila Vautsjok

## Referanser


## Kilder
*Athletes and teams list by NPC
Ungarn under Paralympiske vinterleker 2006

**[[Ungarn]]** deltok med to deltakere i de **[[paralympiske vinterlekene 2006]]** i Torino, begge i alpin skiidrett.

## Medaljer

## Deltakere
;Alpin skiidrett
:Sandor Navratyil, Agnes Vass

## Kilder
*Athletes and teams list by NPC

## Se også
*Ungarn ved de paralympiske leker
Kenny Stamatopoulos

**Kyriakos «Kenny» Stamatopoulos** (gresk: Κυριάκος Σταματόπουλος; født 28. august 1979) er en gresk-canadisk tidligere fotballspiller og målvakt som spilte sine fleste kamper for norske og svenske klubber.

Stamatopolous kom til Tromsø før 2006-sesongen, men var mye på utlån til andre klubber før han dro til AIK i en permanent overgang i 2011. AIK var hans siste klubb som aktiv spiller, og han avsluttet fortballkarrieren i 2018.

## Klubbkarriere
Karrieren i Tromsø fikk en problematisk start da Stamatopolous fikk to kampers karantene etter et masseslagsmål i debutkampen mot Molde.

I 2007-sesongen fikk Stamatopoulos tillit fra start i fire kamper på rad, ettersom førstemålvakt Sead Ramović var skadet. Stamatopoulos gjorde sine saker meget bra, men ble satt rett ut av førstelaget da Ramović var tilbake. Etterhvert ble han utleid til MLS-klubben Toronto, der han gjorde det så bra at han ble invitert til prøvespill i den tyske storklubben Bayern München. Første halvdel av sesongen 2009 ble Stamatopoulos utlånt til Lyn, og deretter til Fredrikstad i høstsesongen. I 2010 ble han enig med AIK om et utlån fram til 30. november 2010.Stamatopoulos tegnet en 3-årskontrakt med AIK etter at utlånsperioden fra TIL var over.
Stamatopolous spilte sin siste kamp for AIK i august 2017.

## Landslagskarriere
Han deburte på landslaget allerede i 2001, i en vennskapskamp borte mot . Stamatopolous spilte 21 kamper for  og hadde sin siste landskap i 2016, borte mot .

## Referanser


## Eksterne lenker
* 
* 
* 
*  Kenny Stamatopolous på TILs nettsider
Ukraina under Paralympiske vinterleker 2006

**[[Ukraina]]** deltok med tolv deltakere i de **[[paralympiske vinterlekene 2006]]** i Torino, alle i nordiske grener.

## Medaljer

### Gull
;Skiskyting
:11. mars: Vitalij Lukjanenko, 12,5&nbsp;km for menn, synshemmede
:11. mars: Olena Iurkovska, 10&nbsp;km for kvinner, sittende
:14. mars: Olena Iurkovska, 5,4&nbsp;km for kvinner, sittende

;Langrenn
:12. mars: Olena Iurkovska, 2,5&nbsp;km for kvinner, sittende
:15. mars: Olena Iurkovska, 5&nbsp;km for kvinner, sittende
:18. mars: Jurij Kostiuk, 15&nbsp;km for menn, sittende
:19. mars: Oleh Munts, 20&nbsp;km for menn, synshemmede

### Sølv
;Skiskyting
:11. mars: Tetjana Smyrnova, 12,5&nbsp;km for kvinner, synshemmede
:11. mars: Julija Batenkova, 12,5&nbsp;km for kvinner, stående
:11. mars: Ljudmila Pavlenko, 10&nbsp;km for kvinner, sittende
:14. mars: Svitlana Tryfonova, 7,5&nbsp;km for kvinner, sittende
:14. mars: Vitalij Lukjanenko, 7,5&nbsp;km for menn, synshemmede
:14. mars: Jurij Kostiuk, 7,5&nbsp;km for menn, sittende

;Langrenn
:12. mars: Jurij Kostiuk, 5&nbsp;km for menn, sittende
:15. mars: Julija Batenkova, 10&nbsp;km for kvinner, stående
:18. mars: Olena Iurkovska, 10&nbsp;km for kvinner, sittende

### Bronse
;Skiskyting
:11. mars: Svitlana Tryfonova, 10&nbsp;km for kvinner, sittende
:14. mars: Ljudmila Pavlenko, 7,5&nbsp;km for kvinner, sittende
:14. mars: Sergij Khyzjnyak, 7,5&nbsp;km for menn, sittende

;Langrenn
:12. mars: Ljudmila Pavlenko, 2,5&nbsp;km for kvinner, sittende
:12. mars: Julija Batenkova, 5&nbsp;km for kvinner, stående
:15. mars: Jurij Kostiuk, 10&nbsp;km for menn, stående
:17. mars: Ljudmila Pavlenko, Olena Iurkovska og Julija Batenkova, 3x2,5&nbsp;km stafett for kvinner
:17. mars: Oleh Munts, Vitalij Lujanenko og Vladislav Morozov, 1x3,75&nbsp;km+2x5&nbsp;km stafett for menn
:19. mars: Julija Batenkova, 15&nbsp;km for kvinner, stående

## Deltakere
;Nordiske grener
:Julija Batenkova, Olena Iurkovska, Sergij Khyzjnjak, Jurij Kostiuk, Iryna Kyrytsjenko, Vitalij Lukjanenko, Vladislav Morozov, Oleh Munts, Ljudmila Pavlenko, Tetjana Smyrnova, Svitlana Tryfonova, Oleksandr Vasjutynskyj

## Kilder
*Athletes and teams list by NPC

## Se også
*Ukraina ved de paralympiske leker
Anders Wejryd

**Anders Wejryd** (født 1948) er en svensk erkebiskop emeritus. Han var luthersk erkebiskop av Uppsala fra september 2006 til 2014.

Anders Wejryd er oppvokst i bl.a Uppsala og Västerås. Fra 1995 var han luthersk biskop av Växjö, og forble i det embedet til han tiltrådte som den 69. erkebiskop av Uppsala etter den (svenske kirkens tellemåte, idet de katolske, førreformatoriske erkebiskoper medtelles). 

Han ble presteviet i Västerås i 1972 og var fra 1976 til 1985 sogneprest i Munktorps pastorat i Västerås stift, og fra 1985 til 1987 sogneprest i Arboga pastorat. I 1987 ble han direktør for Ersta diakoniselskap i Stockholm. I 1995 ble han så biskop av Växjö stift. 

## Bispevalgsprosessen
I den første valgomgangen i 2006 fikk Wejryd 44% av stemmene. Det ble dermed en andre valgomgang mellom ham og Ragnar Persenius som fikk 30%. Ved den endelige avstemingen den 30. mars 2006 vant Wejryd med 176 stemmer mot Persenius' 127. 

Anders Wejryd ble den første lutherske erkebiskop i Sverige som valgt av den svenske lutherske kirke selv i stedet for av Sveriges regjering.

## Eksterne lenker
* Svenska kyrkan om valgresultatet
* ''Wejryd ny ärkebiskop'', *Dagens Nyheter* 30. mars 2006
* Anders Wejryds CV på Svenska kyrkans hjemmeside